
Gan ddefnyddio’ch profiadau o addysgu dysgwyr 7-11 oed, ysgrifennwch gynnig ar gyfer prosiect cymunedol ysgol.

Yn anffodus, heddiw welwn lawer o deuluoedd yn profi cynnydd mewn straen o ganlyniad i’r argyfwng costau byw (Finch, 2022). Fel arfer, gwelwn arian fel un o’r prif resymau dros ysgaru (NIH, 2013) felly nawr, gallwn ddisgwyl i’r cyfrannau ysgariad cynyddu (ONS, 2022). O ganlyniad i hon, gallwn ddisgwyl i weld fwy o blant yn dioddef (Fagan a Churchill, 2012) yn eu bywydau a hefyd mwy o blant yn profi profiadau niweidiol yn ystod plentyndod (ACEs) sydd yn gallu achosi nid yn unig problemau iechyd yn y pendraw ond hefyd problemau iechyd meddwl (Public Health Network Cymru, 2017). Mae’r effeithiau yma hefyd yn gallu ymestyn o’r plant i’r teuluoedd a hefyd i’r gymuned ehangach (NIH, 2014). Gwelwn hefyd effeithiau difrifol ar y perthynas rhwng nid yn unig y rhieni, ond hefyd rhwng y rhieni a’u plant (Fine; Moreland a Schwebel, 1983). Am y rheswm yma, hoffwn gynnig prosiect er mwyn gallu cynnig cymorth i blant a’u rhieni neu ofalwyr yn ystod amseroedd o drafferth ac ansicrwydd i filoedd o deuluoedd (LGA, 2022). Cynlluniaf y prosiect yma ar gyfer fy ysgol lleoliad ar gyfer fy mhrofiad dysgu proffesiynol (PAP) eleni, sef ysgol yn yr ardal o Gwm Tawe. Er mwyn allu sicrhau cyfrinachedd, ni fyddaf yn enwi’r ysgol neu unrhyw ysgolion trafodir fel dywed yn ôl y canllawiau BERA (BERA, 2019). Mae’r ysgol yn ysgol gyfrwng Gymraeg gyda thua 322 o ddisgyblion (Estyn, 2022). Allan o’r 322 o ddisgyblion yma, mae 16.9% ohonyn nhw yn derbyn prydau ysgol am ddim (Llywodraeth Cymru, 2022), er mae’n debygol bydd y ffigur yma yn cynyddu os rydyn yn edrych ar dueddiadau diweddar (NEU, 2022). O fy amser yn gweithio'r ysgol, gwelais lawer o rieni wedi’u gwahanu a’r effaith roedd hon yn cael ar eu plant. Gwelais hefyd llawer o rieni yn cael trafferth allu fforddio i blant mynd ar deithiau gyda’r ysgol neu gael amser i ffwrdd o waith o ganlyniad i’r argyfwng costau byw, a’r effaith cafodd hon ar y plant. Gobeithia gall prosiect fel hwn arwain at berthnasoedd cryfach rhwng plant a’u hathrawon, rhieni neu ofalwyr a’r gymuned, sy’n gallu dylanwadu ar welliant mewn iechyd meddwl, sgiliau ac ymddygiad y disgyblion. Dymunwn hefyd weld rhyw fath o leihad ar y straen mae teuluoedd yn profi yn ystod yr amseroedd caled yma.

Gwelwn fod yna berthynas cryf rhwng lles ac addysg (Spratt, 2017), felly dros y blynyddoedd diwethaf mae fwy o ysgolion ac athrawon wedi bod yn rhoi lles disgyblion yng nghanol pob dim maent yn cynllunio a gwneud (UNCRC, 2022). Yn yr ardal o Gwm Tawe, roedd yna tua 3,000 o apwyntiadau cwnsela i blant a phobl ifanc rhwng 2021 a 2022 (Llywodraeth Cymru, 2023). Dengys hon bod yna galwad mawr am gymorth ar gyfer iechyd meddwl plant a phobl ifanc yn yr ardal. Un o’r pethau gall cael yr effaith mwyaf ar iechyd feddwl plant yw ACEs (Crandall et al, 2019). ACEs yw profiadau niweidiol gall plant wedi profi yn ystod eu plentyndod, gan amrywio o drawma neu gamdriniaeth i broblemau iechyd meddwl rhieni neu ysgariad (CDC, 2022). Yn anffodus, gall y profiadau niweidiol yma cael effeithiau difrifol trwy gydol plentyndod, ond hefyd ar iechyd corfforol ac iechyd meddwl yn y pendraw (Rose, 2015). Yn ôl confensiwn hawliau plant y cenhedloedd unedig, dywed erthygl 39 bod gan bob plentyn yr hawl i wella o drawma ac i adennill bywyd cymdeithasol (UNCRC, 2019). Mae hon yn cysylltu’n glir gyda damcaniaeth Abraham Maslow a’i hierarchaeth anghenion (BPS, 2014). Dengys trydedd haen y damcaniaeth bod angen i blant teimlo fel eu bod yn perthyn (McLeod, 2018) a hefyd iddynt deimlo fel bod pobl arall angen nhw o fewn grwpiau neu mewn clybiau (Dixie, 2007). Heb rain gall ymddygiad y plant cael ei effeithio gan awydd (Stoyanov, 2017). Ar y llaw arall, mae yna rhai pobl yn y byd addysg sydd yn anghytuno gyda’r damcaniaeth yma, gan ddadleuo nid yw’r damcaniaeth yn rhoi llawer o ganllawiau damcaniaethol (NIH, 2011). Fodd bynnag, gellir defnyddio’r damcaniaeth yn rhydd ac yn ofalus er mwyn edrych a thracio datblygiad unigol plentyn (Pichere, 2015).

Yn adeiladu ar drydedd haen Maslow, gallwn edrych ar ddamcaniaeth John Bowlby a Mary Ainsworth sydd yn edrych ar bwysigrwydd ac effaith perthnasoedd cryf i ddatblygiad plant (Holland, 2007). O fewn y damcaniaeth, gwelwn dwy prif fath o ymlyniad, sef ymlyniad diogel ac ymlyniad ansicr (Ainsworth a Bowlby, 1991). Gwelir o’r ddamcaniaeth bod plant gydag ymlyniad diogel yn fwy galluog o ran gallu hunan-reoleiddo emosiynau (Sroufe a Siegel, 2011), ac felly mae'r gwrthwyneb yn wir i blant ag ymlyniad ansicr (Ainsworth a Bowlby, 1991). Dengys ymchwil bod plant sydd heb berthnasoedd cryf gyda theulu, ffrindiau neu athrawon yn fwy tebygol o gyflawni’n isel yn eu haddysg (Berridge, 2006). Am y rheswm yma, mae’n bwysig bod ymarferwyr yn rhoi ffocws ar adeiladu perthynas agos gyda phob disgybl yn ei ddosbarth, ond yn enwedig gyda phlant sydd wedi profi ACEs (UK Government, 2018). Sonnir Bowlby hefyd am y pwysigrwydd o gael perthnasoedd sydd yn ddiogel yn seicolegol gyda chyfoedion er mwyn allu ddysgu a datblygu yn effeithiol (Cowie, 2005). Dengys damcaniaeth gan Albert Bandura sut gall y bobl mae plant yn amgylchynu gydag effeithio ar eu hymddygiad gan eu bod yn gallu dechrau dynwared beth rydant yn gweld (Bandura a Walters, 1963). Am y rheswm yma, mae’n bwysig bod plant yn cael modelau rôl o safon (Demo ac Acock, 1988). Gwelir themâu tebyg mewn damcaniaeth Lev Vygotsky, gan ei fod yn amlinellu'r pwysigrwydd o gael rhywun mwy abl i sgaffaldio i blant beth sydd angen wneud er mwyn iddynt ddysgu a datblygu (Pound, 2014). Ar y llaw arall, gwelir damcaniaethwyr fel Jean Piaget oedd yn anghytuno gyda’r syniad yma, gan ddadleuo bod datblygiad yn rhywbeth sydd yn digwydd yn enetig ac felly nid oes dylanwad o’r amgylchedd (Garton, 2004). Er oedd yna lawer o anghytuno ymysg y damcaniaethwyr, roedd y ddwy yn canolbwyntio ar ddatblygiad ac addysg y disgyblion (Taylor a MacKenney, 2008) sydd yn o’r prif bethau mae athrawon ac ymarferwyr yn rhoi ffocws arno yn addysg yng Nghymru (Social Care Wales, 2023).

Dywed B. F. Skinner yn ei ddamcaniaeth bod yr amgylchedd yn gallu cael effaith anhygoel ar ymddygiad plant (Lefrançois, 2019), felly gall newid yr amgylchedd dangos buddiannau enfawr ar gyfer nid yn unig datblygiad ac addysg plant ond hefyd ar gyfer sut i ddelio gydag a lleihau straen (Hughes, Kinder a Cooper, 2018). Mae yna gysylltiad amlwg rhwng lles dysgwyr a'u hymddygiad (Spratt, Shucksmith, Philip a Watson, 2008). Gwelir felly llawer o ysgolion yn creu polisïau ymddygiad mewn ymdrech i allu codi'r disgwyliad i wella safon ymddygiad (YGG Pontardawe, 2023) ond gall fod yn anodd cyfathrebu unrhyw sylwadau neu bryderon i rieni os nid oes perthynas da rhwng yr athrawon a’r teulu (Rogers, 2009). Am y rheswm yma, mae’n bwysig bod athrawon yn rhoi pob ymdrech mewn i greu perthynas cryf gyda theuluoedd (Williams, 2021). Gall adeiladu hon cael ei effeithio o ganlyniad i ysgariad, wrth i'r rhieni cael trafferth cyfathrebu gyda'i gilydd (Hughes a Fredenburg, 2020) a’r teulu dechrau cyfnod o fywyd llawn straen a phrofiadau newydd (Shaw, 1991). Gall ysgariad hefyd effeithio ar fywyd cymdeithasol y rhieni a'u plant (Wallerstein, 1991). Gall hon bod yn rheswm da i ddechrau’r prosiect yma, i gynnig cymorth nid yn unig i’r plant ond hefyd i’r teuluoedd. Wrth weithio gyda theuluoedd, gwelir cysylltiadau cryf yn tyfu rhwng y gymdeithas a’r ysgol sydd yn hynod o bwysig i addysg plant (Llywodraeth Cynulliad Cymru, 2009). Dywed Estyn am bwysigrwydd cefnogi lles disgyblion, eu teuluoedd a’r gymuned ehangach (Estyn, 2020).

Trwy gynnal cymysgedd o glwb ieuenctid i’r plant a grŵp cymorth i rieni, gobeithia gallai cynnig y cyfle i blant allu adeiladu perthnasoedd cryf gyda ffrindiau, eu teulu a hefyd gyda’u hathrawon er mwyn allu creu’r amgylchedd cymdeithasol gorau i annog dysgu effeithiol (Dunlop et al, 2013). Er mwyn annog hyn, awgryma bod yr ysgol yn cynnig ystafell gydag ystod eang o gemau bwrdd, llyfrau a theganau i blant gallu chwarae neu gwblhau gweithgareddau rhyngweithiol (Booth a Coles, 2017) gyda’u ffrindiau neu deulu. Mae’n hynod o bwysig wrth annog datblygiad ac addysg, eich bod yn cynnig gweithgareddau hwyl ac atyniadol i’r plant (Wiggins a McTighe, 2005). Gobeithia bydd hon yn annog nid yn unig datblygiad mewn sgiliau cymdeithasol plant, ond hefyd datblygiad holistig i blant fel dengys un astudiaeth mewn i’r defnydd o glybiau ieuenctid (Sorhaindo a Feinstein, 2007). Bydd hon yn hynod o bwysig i blant gydag ACEs yn enwedig gan eu bod yn profi diffyg sgiliau cymdeithasol o ganlyniad i’w profiadau ac efallai trawma (NIH, 2022). Bydd y clwb hefyd yn gallu cynnig lle i rieni allu cwrdd â thrafod bywyd gyda'i gilydd. Mae lawer o rieni yn gweld diffyg cymorth cymdeithasol (NSPCC, 2021) ac mae hon yn hyd yn oed gwaeth ar gyfer rhieni sengl (Smith, 1980). I’r rhieni sengl yma, gall y clwb bod yn gyfle iddynt dreulio amser gyda’u plant (APA, 2019), mewn amser ble maent yn fwy tebygol o brofi trafferth ariannol (NIH, 2017).
Wrth gynnig le i blant a’u rhieni ymlacio gyda gwres, credaf rydyn yn rhoi cyfle iddynt allu manteisio i gwblhau unrhyw waith cartref neu i ddarllen. Gan ei fod yn gyfle arbennig i dreulio’r amser gyda'i gilydd yn cwblhau gweithgaredd heb yr wrthdyniadau gall codi adref, bydd hon yn enghraifft arbennig i ddangos nid yw dysgu yn digwydd mewn ysgol yn unig (Pritchard, 2014). Dengys astudiaeth ymchwil bod 88% o blant yn aros mewn setiau isel yn yr ysgol (Boaler, 2015), gobeithia trwy annog i’r plant gweithio gyda’u rhieni, gallwn weld fwy o ymdrech yn y gwaith cartref a fwy o ddealltwriaeth (Power et al, 2008) wrth iddynt gwblhau'r gwaith, gan adeiladu ar ddamcaniaeth Vygotsky o gael rhywun mwy gwybodus i ddangos y ffordd i’r disgyblion (Mcleod, 2023). Bydd yna hefyd athrawon yna i redeg y clwb felly bydd yna gyfle i rieni ofyn am gymorth os mae angen, eto yn adeiladu’r perthynas pwysig yma (Williams, 2021).

Fel soniais yn gynharach, mae’r perthynas rhwng y gymuned a’r ysgol yn hynod o bwysig i addysg plant (Llywodraeth Cynulliad Cymru, 2009) felly mae’n hynod o bwysig i fanteisio ar y cyfle i gynnwys y gymuned ble bynnag gallwn ni. Dengys damcaniaeth Urie Bronfenbrenner y pwysigrwydd o gysylltu’r amgylcheddau ehangach gan gynnwys y gymuned i'r plentyn er mwyn allu sicrhau datblygiad llawn ac addysg effeithiol i blant (Mcleod, 2023). O fewn y prosiect, allwn ofyn am unrhyw roddion gan y gymuned o lyfrau, gemau neu deganau i allu cynnig yn y clwb. Gallwn hefyd ofyn i arbenigwyr o’r gymuned i ddychwelyd i’r clwb i ddysgu sgiliau newydd iddynt, er enghraifft gall rhywun sy’n gallu canu cynnal sesiwn côr i’r aelodau. Ni fydd angen gwiriad cefndir neu 'DBS' ar yr arbenigwyr gan ei fod yn cael eu cyfri fel ymwelwyr oherwydd maent yn dod unwaith yn unig (Bendall, 2023) felly nid oes rhwystr i bobl gwirfoddoli. Ar y llaw arall, efallai bydd y teuluoedd yn mwynhau un sesiwn yn benodol ac wedyn bydd rhaid gofyn am 'DBS' os mae’r arbenigwr yn dod yn fwy aml. I weld beth gall y teuluoedd fwynhau, gallwn ddanfon allan holiaduron cyn gwahodd a’r arbenigwyr ac ar ôl cwpl o sesiynau i weld yr adborth. Ffordd arall gallwn gynnwys y gymuned yw gan groesawi fusnes lleol, fel caffe mewn i’r clwb i allu gwerthu diodydd poeth a chacennau i’r teuluoedd wrth iddynt ymlacio. Trwy wneud hon, byddwn yn cefnogi busnes lleol ac mewn cyfnewid gall rhan o’r gwerthiannau mynd nôl i’r ysgol i allu fforddio i dwymo’r ystafell a chadw’r goleuadau arno. Yn amlwg, gallwn croesawi fusnes gwahanol mewn at adegau gwahanol o’r flwyddyn ac wrth i’r tywydd gwella gallwn roi’r arian mewn i bethau ar gyfer y plant, er enghraifft ardal chwarae newydd, adnoddau addysgu, llyfrau a.y.b. gan ni fydd rhaid i ni gwresogi ystafell.

Wrth gynnal y prosiect yma, gobeithiwn weld lawer o welliant ym mywyd ysgol a bywyd pob dydd y plant gan gynnwys gwelliant mewn ymddygiad, lles, perthnasoedd, gwaith cartref a hefyd effaith ar y rhieni. O ganlyniad i’r ystod o welliannau hoffwn weld, bydd rhaid cael amrywiaeth o ffurfiau i allu mesur yr effeithiau dymunol. Gan ddechrau gydag ymddygiad, un o’r technegau orau credaf gallwn ddefnyddio i weld yr effaith yma yw siartiau ymddygiad, sef dull mae’r ysgol yn defnyddio’n barod. Er nid yw pawb yn cytuno gyda’r defnydd o siartiau ymddygiad gan ei fod yn gallu niweidio lles y disgyblion (Open University, 2023). Am y rheswm yma, awgrymir fod y siart yn breifat i’r athro allu cael gwared â’r agwedd o gywilydd mae llawer yn teimlo wrth ddefnyddio siartiau ymddygiad (Jung a Smith, 2018). Gallwn hefyd weithio gyda rhieni i rannu'r dechneg iddyn nhw barhau i gadw trac ar ymddygiad eu plant adref. Gallwn wedyn rhannu sylwadau o fewn y clwb i ffwrdd o’u plant neu wrth gat yr ysgol yn y bore neu brynhawn. Trwy adnabod datblygiad ymddygiadol y plant, gobeithia welwn welliant penodol wrth i’r disgyblion mynychu ysgol yn y boreau (Estyn, 2020) gan gall hon bod yr amser anoddach i rai plant, yn enwedig y rhai gyda rhieni wedi’u hysgaru (Babalis et al, 2014).

Er mwyn allu mesur effaith y clwb ar y nifer o blant sy’n cwblhau eu gwaith cartref, gallwn gadw rhestr o bwy sy’n rhoi’r gwaith cartref mewn ar amser neu dim o gwbl. Rwy’n gwybod bod yr ysgol yn defnyddio’r system yma’n barod, gyda’r athrawon yn defnyddio siartiau i allu dweud pryd mae’r gwaith cartref yn cael eu cyflwyno a’r marc. Bydd y system yma yn effeithiol er mwyn allu mesur effaith y clwb gan ei fod yn dangos yn glir os mae yna welliant yn y nifer o ddisgyblion sy’n cwblhau a chyflwyno’r gwaith cartref. Os nid oes gwelliant, mae gennych y cyfle i siarad â rhieni yn y clwb neu unwaith eto at y gât. Gallwn hefyd wneud yr un peth o ran llyfrau darllen. Unwaith eto, roedd yr ysgol yn defnyddio’r siartiau i gofnodi os mae’r plentyn yna wedi darllen adref gyda rhiant neu ofalwr neu dim. Mae'r plant hefyd yn cael llyfr i’r teulu gallu cofnodi sut oedd darllen y plant neu unrhyw sylwadau ychwanegol. Mae’r system yma eto yn berffaith yn barod er mwyn mesur yr effaith gan allwn weld os mae’r rhai sydd ddim yn darllen adref fel arfer wedi gwella.
Gall mesur effaith ar les profi i fod yn anodd, ond mae’n bwysig bod ysgolion yn wneud eu gorau er mwyn allu adnabod y problemau mae eu disgyblion yn profi (Bethune, 2020). Un o’r ffurfiau orau i fesur lles yn yr ysgol yw trwy siarad gyda’r disgyblion (YoungMinds, 2023). Wrth fesur lles disgyblion, mae’n hynod o bwysig eich bod yn mesur yn aml, ac nid fel un tro yn unig (Oxford, 2021). Mae yna hefyd holiaduron gall cael eu gwneud, ond mae rhaid sicrhau eu bod yn addas i’r grŵp oedran (CORC, 2023). Unwaith eto, gall siarad gyda rhieni neu ofalwyr y plant bod o fudd enfawr, wrth drafod os maent nhw wedi gweld newid yn y disgyblion adref. Er bod prif ffocws y prosiect yma yw’r disgyblion, rydyn hefyd yn adnabod pwysigrwydd lles y rhieni wrth iddynt brofi effeithiau’r argyfwng costau byw a hefyd wrth i rai profi ysgariad. O ganlyniad, gall danfon holiaduron adref i’r rhieni bod o fudd er mwyn allu adnabod os mae unrhyw beth ychwanegol gall yr ysgol wneud er mwyn cynnig cymorth pellach. Mae’r amser yn y bore a’r prynhawn ar bwys y gât hefyd yn gyfle arbennig i allu gwirio mewn gyda theuluoedd ac efallai cynnig cyfarfodydd un i un os maent eisiau siarad am rywbeth sydd yn poeni nhw o ran y plant neu les eu hun. Gall yr ysgol hefyd cynnig gwybodaeth a chyngor am ble i fynd am gymorth, er enghraifft banciau bwyd lleol neu wasanaethau iechyd meddwl.

Un o’r pethau bydd yn cael effaith ar les y disgyblion yw’r datblygiad o berthnasoedd cryf (Merika, Mitskidou a Stalikas, 2020) felly mae rhaid i ni gael ffordd o fesur effaith y clwb ar yr elfen yma o ddatblygiad. Yn yr un modd a mesur lles, un o’r ffurfiau orau i fesur y datblygiad o berthnasoedd cryf bydd trwy siarad gyda’r disgyblion. Os mae’r clwb yn effeithiol wrth ddatblygu’r perthnasoedd yma, gobeithia welwn lai o gwympo allan amser egwyl neu ginio, a bydd fwy o barodrwydd wrth iddynt weithio mewn grwpiau.

Fel unrhyw brosiect, mae yna rhai pethau gall achosi problemau, felly rwyf wedi creu dadansoddiad SWOT (gwelir atodiad A) i allu pwyso’r cryfderau a’r gwendidau’n glir. Mae’n hynod o bwysig i edrych ar y llun cyflawn wrth gynnal prosiect (Skyler, 2018), gan gynnwys y gwendidau. Un o’r prif wendidau gwelwn wrth gynnal prosiect fel hyn yw’r staffio. Dengys astudiaeth bod y mwyafrif o blant sy’n mynychu â chlwb ieuenctid yn troi’n troseddwr o ganlyniad i ddiffyg strwythur gan staff (Eriksen, 2021). Mae staff yn chwarae rôl hynod o bwysig wrth gynnal addysg (Eaude, 2018) felly mae cynnwys nhw yn y prosiect yn elfen allweddol. Gan ni fydd unrhyw arian yn mynd tuag at y staff, bydd rhaid iddynt wirfoddoli i helpu yn y clwb. Fodd bynnag, rydyn yn gwybod sut caiff perthynas cryf rhwng y disgyblion ac athrawon creu’r sylfaen delfrydol ar gyfer dysgu a datblygiad plant (Farrell, 2013) felly gobeithia bydd y staff yn cadw hon ar eu meddyliau a manteisio ar y cyfle i allu dod i adnabod y plant a’u teuluoedd yn well i wella’u wersi (Rimm-Kaufman a Sandilos, 2015).

Un o’r problemau mae’r mwyafrif o ysgolion ar draws nid yn unig Cymru ond y Deyrnas Unedig yn profi yw diffyg arian ac felly problemau cyllid (EPI, 2022). Gwelwn heb lawer o gyllid, nid oes lawer o gymorth ar gyfer lles disgyblion (Erasmus ac Edwards, 2019) ac mae hon yn nawr gwaethygu (NASUWT, 2022). Yn enwedig o ganlyniad i'r argyfwng costau byw rydyn yn profi nawr, mae ysgolion yn cael trafferth gyda fforddio gwresogi’r ysgol sydd yn gallu cael effaith ar berfformiad y disgyblion (Rayment-Pickard, 2022). Rydyn yn ffodus iawn bod ysgolion yn gallu derbyn y grant datblygu disgyblion (GDD) er mwyn allu cynnig mwy o gymorth i ysgolion wrth iddynt gynnig profiadau newydd i blant sy’n cymwys am brydau ysgol am ddim neu blant mewn gofal (Gwyrosydd Primary, 2023). Gyda’r arian ychwanegol yma, gwelwn o fewn fy ysgol PAP gwelliant mewn mynediad i weithgareddau allgyrsiol a hefyd i glybiau (YGG Pontardawe, 2023). Mewn ysgolion arall sy’n lleol i mi, gwelwn y defnydd o’r arian yn mynd tuag at gyflogi swyddog lles (YGG Pontybrenin, 2022). Dengys astudiaeth gan Estyn gall cael arbenigwyr fel hyn yn gweithio ymysg disgyblion yn ysgolion yn ddyddiol arwain at fuddiannau yn y pendraw, yn enwedig o ran lles (Estyn, 2022).  


Un o’r problemau arall gall y clwb profi yw problemau logistaidd. Mae’n amlwg i mi o fy mhrofiad yn yr ysgol bydd yna ddiddordeb mawr gan y disgyblion mewn clwb fel hwn, ac felly os mae hi’n boblogaidd iawn, efallai ni fydd digon o le i bawb. Gwelwn yng Nghymru bod y nifer o ddisgyblion mewn dosbarthiadau yn cynyddu (OECD, 2014) felly mae’n debygol bydd y problemau yma yn amlwg o fewn y clwb. Am y rheswm yma, awgrymir bod yr ysgol yn nodi diwrnodau penodol i bob blwyddyn allu ymuno, ac i aelodau o’r clwb arwyddo lan ar-lein neu yn yr ysgol i allu cael syniad o faint o staff sydd angen i gadw mewn cymhareb (EVOLVE, 2023). Yn ffodus, gan fydd yna rieni ni fydd angen lawer o staff achos bydd y mwyafrif o ddisgyblion yn cael rhiant i oruchwylio nhw. Nid yn unig bydd hon yn lleihau’r nifer o bobl sydd yn dod yn ddyddiol ond bydd athrawon yn fwy tebygol i allu gwirfoddoli os mae ddim ond un diwrnod o’r wythnos sydd angen iddynt aros. Efallai ni fydd pob dydd yn gyfleus i bob athro neu bob rhiant felly gallwn ddanfon allan dolenni i rieni pleidleisio pa ddiwrnod sy’n gweithio gorau ar gyfer nhw. Yn amlwg ni fydd hon yn berffaith ar gyfer pob rhiant, ond gall y disgyblion dod heb riant os maent eisiau.

Un o’r cyfleoedd mwyaf amlwg yn y prosiect yma yw’r cysylltiadau rhwng y clwb a’r cwricwlwm, yn enwedig y pedwar diben. Yng Nghymru, welwn nawr fwy o ffocws ar gontinwwm yn lle camau penodol (Llywodraeth Cymru, 2022) i ddisgyblion allu weithio tuag at gwrdd â’r pedwar diben dros eu bywydau ysgol (Llywodraeth Cymru, 2021). Erbyn diwedd eu hamser yn yr ysgol dyle disgyblion fod yn unigolion iach a hyderus, dysgwyr uchelgeisiol a galluog, dinasyddion egwyddorol a gwybodus a chyfranwyr mentrus a chreadigol (Llywodraeth Cymru, 2015). Defnyddir fy ysgol PAP rhan o’i GDD er mwyn weithio tuag at ddatgloi’r cwricwlwm (YGG Pontardawe, 2022). Credaf fod y clwb yma yn gallu cwrdd â phob un o’r dibenion yma. Rydyn yn gweithio at ddysgwyr uchelgeisiol a galluog gan annog i ddisgyblion a’u rhieni i gwblhau unrhyw waith cartref neu ddarllen sydd angen wneud mewn amgylchedd cyffyrddus. Wrth groesawi aelodau o’r gymuned i’r clwb, rydyn yn rhoi cyfle i blant ddatblygu dros bob diben wrth weld themâu gwahanol gyda phob arbenigwr. Gyda’r cyfle i blant adeiladu perthnasoedd cryf, rydyn yn anelu at gael unigolion iach a hyderus yn ein hysgol gan roi ffocws ar eu lles.

Mae’n amlwg gall y prosiect yma bod o fudd i nid yn unig y disgyblion, ond hefyd i’r athrawon, y teuluoedd a’r gymuned ehangach. Mewn amseroedd o argyfwng, gwelwn yn gwmws pa mor bwysig yw gymuned a sut mae pawb yn dod at ei gilydd i helpu (CAIDC, 2016). Credaf bydd y prosiect yma yn cael dylanwad enfawr ar yr ysgol ac mewn gwersi wrth i ddisgyblion, enwedig y rhai sydd wedi profi ACEs dod yn fwy cyffyrddus wrth weithio gyda disgyblion eraill. Mae’r prosiect yn cyd-fynd gyda chwpl o dargedau’r ysgol am y flwyddyn academaidd eleni, gan gynnwys gwella safonau darllen Cymraeg a hefyd gwella safonau sgiliau llafar disgyblion yn y ddwy iaith, sydd Cymraeg a Saesneg (YGG Pontardawe, 2022). Gwelwn hefyd y cysylltiadau cryf gyda’r cwricwlwm, yn enwedig y pedwar diben wrth gynnig ystod o gyfleoedd a phrofiadau newydd i’r teuluoedd. Rydyn yn rhoi’r cyfle i athrawon allu adeiladu’r perthynas allweddol sydd angen gyda’r teuluoedd ar gyfer addysg a lles y disgyblion (Education Support, 2023). Bydd y profiad o gynllunio’r prosiect yma yn chwarae rôl enfawr mewn fy ymarfer fel darpar athrawes, gan gwrdd ag elfennau o’r safonau proffesiynol, yn enwedig yr elfen o gydweithredu (Llywodraeth Cymru, 2020) wrth weithio gyda staff tu fewn yr ysgol, teuluoedd a’r gymuned ehangach. Mewn pob dosbarth arferol, bydd 3 plentyn yn datblygu problem iechyd meddwl (Senedd Cymru, 2018), gobeithia gall prosiect fel hwn cynnig cymorth wrth leihau’r ystadegyn hwn cyn iddynt gynyddu.

Apendics:

Atodiad A:

Dadansoddiad SWOT
	Cryfderau
· Clwbiau eraill yn dangos llwyddiant
· Arbenigrwydd staff
· Diddordeb gan y plant
	Gwendidau
· Trafferth fforddio i dwymo’r ysgol
· Cael staff i wirfoddoli

	Cyfleoedd
· Cynnwys rhieni er mwyn cryfhau’r perthynas rhwng teuluoedd a’r ysgol
· Croesawi aelodau o’r gymuned i gynnig cyfleoedd newydd a cryfhau’r perthynas rhwng yr ysgol a’r cymuned
· Rhoi ffocws ar iechyd feddwl a lles y plant a’u teuluoedd 
· Cwrdd â’r pedwar diben
	Bygythiadau
· Gormod o bobl eisiau dod, dim digon o le
· Rhieni angen gweithio ac felly methu ymuno




